FEDSAS | Pocket Statutes
FEDSAS en Juta het saamgespan en `n nuwe opgedateerde (2015) boekie oor skoolbeheer en –bestuur saamgestel.
Die Afrikaanse boekie is eksklusief by FEDSAS beskikbaar en kan nou bestel word teen R180 (BTW en posgeld ingesluit).
FEDSAS het n stel tweetalige DVD s oor dissipline saamgestel wat raad bevat oor klasdissipline die waardes... Nike Gym Vintage Hoodie FZ Dames - Soccerfanshop.nl
Nike Gym Vintage Hoodie FZ Dames
Categorieën: Nike Dames, Tops/Vesten, Training
Product nr: 118B
Be the first to review “Nike Gym Vintage Hoodie FZ Dames” Reactie annuleren	Je beoordeling Toe ek onlangs iets op my rekenaar gesoek het, het ek op hierdie brief afgekom. Dit is geskryf twee maande na ek gediagnoseer is met
Meervoudige Sisteem Atrofie (Multiple System Atrophy), en bied 'n terugblik op die eerste stresvolle dae van my MSA reis.
Ek weet ook nog nie heeltemal wie ek nou is nie. Het ‘n groot deel van my identiteit verloor
saam met alles wat ek nie meer kan doen nie. Ek is nou nie meer Sonja die danser, gymmer, stapper, avontuurlike 4x4
vakansiebeplanner, tuinmaker, bakster/kok/onthaler… nie. Ek hoop hier broei ‘n
nuwe Sonja uit.
Intussen vorder my badkamerplanne stadig maar seker. Verlede Maandag het ek ernstig daaraan begin
werk en hier in die badkamer rond geshuffle met ‘n maatband. Dit is moeilik om ‘n badkamer te beplan vir die
verwagte verlies aan beweging; vir ‘n toekomstige rystoel gebruiker. Teen die
tyd wat arme Johnny by die huis kom, was ek so gefrusteerd dat ek ‘n vloermoer
gegooi het! Elsa bel toe presies op
daardie oomblik, en toe sy hoor dat ek tranerig en moedeloos is, bied sy aan om die 3 arbeidsterapeute by haar
skool vir gestremdes waar sy werk te vra vir raad. Dinsdagoggend gee sy toe vir my die naam van ‘n winkel wat spesialiseer
in produkte vir gestremdes en hulle gee toe weer die naam van ‘n man wat
spesialiseer daarin om plekke toeganglik te maak vir gestremdes. Vrydagoggend het hy toe kom kyk na my planne,
my gerus gestel dat ek op die regte pad is. Weereens het die ‘toeval’ ‘n wonderlike persoon op my pad laat
beland. Guy Davis van DISABILITYSOLUTIONS is self in ‘n rystoel. Hy het
die gebruik van sy bene ‘n paar jaar gelede verloor nadat ‘n fusie vir ‘n
sportbesering gefaal het. Nadat hy die
nodige aanpassings in sy eie huis gedoen het, het so baie mense hom gevra wat
om te doen, dat hy vir heropleiding gegaan het om in hierdie rigting te
spesialiseer. Hy was ook verantwoordelik
om Kaapstad en PE sokkerstadions toeganklik te maak vir gestremdes. Vir daardie soort werk vra hy sy volle
tarief, vir skole ‘n verminderde tarief en vir individue soos ek doen hy dit
gratis! – omdat hy weet hoeveel onkostes daar is wanneer so iets gebeur.
Die bouer was intussen hier vir ‘n konsultasie die
kabinetmakers kom volgende week. Ons wil
eers in Januarie dit doen – wil nou eers alles rustig beplan en lekker kuier
saam met my kinders voor die bouers kom stof maak.
More oggend kom Hansie ‘n paar ekstra dinge hier doen. Ek het gister hier by my nuwe ‘ramp’ na die
tuin afgevaar en ‘n paar potte gesnoei. Wil net alles so ‘n bietjie reg ruk voor die kinders kom kuier. Dis wonderlik hoe so ‘n lekker vooruitsig ‘n
mens kan inspireer om dinge te doen!
MUIS OF LEEU?
Hierdie is ‘n geredigeerde weergawe met
skuilname van ‘n epos aan my liewe vriendin op 11 September 2011. Liewe Sissi
Vanoggend het ek vieruur wakker geskrik van ‘n nagmerrie
en lê toe en dink aan gister se kuiertjie by Marta. Ek het so lank en opgewonde uitgesien daarna en toe word dit 'n lang
stryd. Ek wil so bitter graag 'n dapper
vrou wees wat saam met normale mense onder normale omstandighede kuier, maar
die alledaagse word ‘n ewig groter wordende hindernis vir my. Niemand is meer
teleurgesteld as ek wanneer ek wanneer ek nie meer in staat is om hierdie
hindernisse te oorkom nie.
Die nuutste hindernis is om ‘n koppie van die tafel af
tot by my mond te kry. Dit verg al my
konsentrasie en wilskrag en die stres van moontlike mislukking laat my die ritteltits* kry, wat alles net verder vererger. In
gister se stryd met die koppie het ek later met my linkerhand aan die tafel
vasgeklou vir ingeval my linkerbeen aan die ruk raak en die ritteltits my oorval
wanneer die koppie tussen die piering en my mond is. Ek was vrees bevange dat ek die koppie op die keurig gedekte tafel sou laat val. Daarom het ek toe nie veel geëet nie, want
vir ‘n verdere stryd met die heerlike eetgoed, het ek nie kans gesien nie. Ek kry nou hierdie komiese prentjie in my kop van Elizabeth, Hyasinth Bucket se buurvrou in die sitcom 'Keeping up Appearances', wat altyd die koppies laat val het omdat die stres om uit die onvervangbare erfstukke te drink veels te erg vir haar senuwees was!
Sissi en ek Saterdag 29 Junie 2013 by haar nuwe meer toeganklike huurhuis Ek het my misgis toe ek gedink het die afspraak is net
vir ‘n oggendtee en dat ek in 2 ure uit en tuis sal wees. ‘n Tydperk wat my blaas, met die hulp van ‘n
pilletjie, hopelik sou kon hanteer. Toe word die tweede helfte van
die kuier oorheers deur my blaas. Een na
die ander staan die vrouens op om badkamer toe te gaan, en ek wonder hoe lyk
daardie badkamer? Om
met ‘n vol blaas te gaan ondersoek in stel of ek en die rystoel sal inpas en
dan onverrigter sake om te draai, sou sake net vererger. Ek was bevrees dat die drang my sal oorval as
ek eers daar is, en ‘n publieke spektakel sou my selfvertroue ‘n ewige knou gee.
Toe ons in die motor oppad terug daaroor gesels, kom
ek agter jy weet ook nie regtig wat nodig is in 'n badkamer om dit ‘n veilige en doenbare
ondervinding te maak nie, en dit is my skuld. Ek nooi jou dus uit om saam met my te kom kyk wat my badkamervereistes
is. Ons Klaradyndansie wanneer jy my uit die rystoel help om in die Lazygirl te sit is ‘n ander saak; daardie choreografie is fyn
uitgewerk en die dansers is goed ingeoefen, die opvoering geskied in ‘n rustige
omgewing sonder die prestasie-angs veroorsaak deur ‘n vreemde gehoor. Daar moet die nodige spasie direk langs die toilet wees om my rystoel te parkeer, asook 'n handreling aan die anderkant sodat ek kan oorleun om daaraan vas te hou en dan oor te skuif. Liewe Sissi, party dae dink ek dat ek die leeu is wat
jy my op die MSA blog noem, maar word dan keer op keer deur my liggaamlike beperkinge
herinner dat ek eintlik net ‘n (soms dapper) muis is. Maar dit is jou en ander se geloof dat ek tot
meer as ‘n muis in staat is wat my telkemale laat opstaan om weer te baklei. Miskien is ek more, of volgende week weer ‘n
* Tydens my laaste afspraak met die neuroloog op 13
Februarie 2013 het hy die rukkery van my linkerbeen (die ritteltits) as Dystonia gediagnoseer.
* Weens die aard van MSA was daar degenerasie sedert 2011.
DIE ANDER MAN(S) IN MY LEWE
My man het hom lankal daarin berus dat hy my moet deel. My kinders ken hom goed, want hy is ‘n
gereelde besoeker by al die groot geleenthede in ons lewe. Tydens Kersfees,
Paasfees en verjaardae maak hierdie buitelander altyd ‘n draaitjie hier.
Gister het hierdie lang, donker Switser onverwags hier opgedaag
vir ‘n welkome besoekie, hierdie keer elegant geklee in silwer. Gisteraand het ek liggies met hom geflankeer,
maar vanmiddag, wanneer manlief gholf speel, beplan ek iets meer intiem vir ons
tweetjies. In die slaapkamer gaan ek my stadig laat verlei deur hom. In die bed, met ‘n boek, gaan ek hierdie
minnaar, wat nooit teleurstel nie, se silwerpakkie afskil en hom stadig, blokkie
vir blokkie op my tong laat smelt...want jy, Mnr Lindt, is ‘n man so na ‘n vrou
se hart! Maandag gaan die liewe Lilian, wanneer sy my help aantrek, my weer
aanpraat oor wat sy ‘Mamma-se-tjokkelit-boude’ noem! Vroeërsdae kon ek ‘n
gesonde balans handhaaf tussen hierdie sjokolade passie en my ander passies;
beweging van verskeie soorte. Maar, o wee, daardie balans is nou
versteur; wanneer ek nie in die rystoel sit nie, lê ek in die ‘lazygirl’!
My kop dink nog ek is daardie vrou waarop my vriendinne jaloers
was omdat sy skynbaar enigiets kon eet sonder om vet te word. Die geheim,
girls, is dat sy ‘n hoë verrigting enjin gehad het wat baie brandstof gebruik het; maar daardie Ferrari is nou ingeruil vir ‘n krokkerige ou
tjorretjie wat sy tyd in die garage om staan. Baie ekonomies op brandstof,
maar met ‘n voorliefde vir die hoë oktaan petrol!
Die afgelope tyd moes ek van baie dinge afskeid neem, maar ek klou
egter hardnekkig vas aan hierdie laaste passie, aangemoedig deur my vriendin se
leuse; “Die lewe moet kwaliteit hê”!
Ek probeer my bes om die gewoonte ten minste af te skaal. Vra vir manlief om asseblief geen sjokolade in die week hier in te dra nie,
want as ek dit eers gesien het kan niks hierdie sjokolis keer nie. Ek neem my gesondheidskonsultant se raad ter harte en laai een 85% kakao Lindt
blok in die trollie, terwyl ek vinger swaaiend vir manlief verduidelik dat
hierdie dun, anti-oksidant gevulde blokkie in ons altwee se behoeftes vir die
week moet voorsien. Ek probeer my bekeer…maar ai, die vlees is swak en ek
faal keer op keer!
Die verleidings in die kassier-ry flankeer met my…die Belg, Mnr
Côte d’Or maak ogies vir my– saam met Mnr Lindt kan ons in ‘n stoute ‘ménage et trois’
ontaard! En gooi nou die Italianer, Mnr Ferrero Rocher hierby en ons het
sommer ‘n lelike (heerlike) orgie!
Dan is daar natuurlik my ou staatmaker; Mnr Cadbury. Altyd
bereid om my in sy arms terug te neem wanneer my beursie my nie toelaat om in
die hogere geselskap van die ander menere rond te flerrie nie. Altyd
beskikbaar vir my; net ‘n vinnige paar tree tot by die hoekkafee!
NS: Dankie Linette vir die ekstra lang, silwer geklede Meneer al
die pad van Amerika! Niggie Marlene wanneer jy Mnr Lindt daar in
Switserland raak loop, dra asseblief my liefdegroete aan hom oor!
EK KRY NIE MY KOP OOR HIERDIE KWESSIE NIE
Saam met hierdie
siekte oor die afgelope paar jare het daar ook allerhande rate en kure gekom. Almal van hulle met goeie bedoelinge om my
gesond te kry. Party van hulle het ek
probeer, maar, soos my vriend Kobus vanoggend tereg
aanhaal; “Some remedies are worse than the disease”! So hoor ek dan
vele kere van ‘n dokter wat ‘n masjien het wat wondere verrig. Hierdie veelsydige masjiene, word beweer, kan jou na ‘n paar
halfuur sessies genees van enigiets vanaf kanker tot hardlywigheid. Nou vra ek julle hoekom is daar nog so baie
siek mense in hierdie wêreld en hoekom kry elke dokter nie net vir hom so ‘n
wonderlike masjien nie? Dit sal mos vir
ons almal baie moeite, verdriet en baie pille bespaar!
Dan is daar die
beweringe dat ons water vol allerhande swaar metale en ander skeffiebeffels is
wat verantwoordelik is vir lelike siektes. Vir die wis
en die onwis skaf en toe maar vir my ‘n waterdistilleerder aan. Dit, dink ek toe, kan ten minste nie skade aanrig nie (dis nou
behalwe die skade aan my bankbalans). Maar ook dit het niks gehelp, gekeer, of verbeter nie en na Eskom se
verhoging in elektrisiteits tariewe sluit ek nou daardie episode af met die volgende advertensie; Te koop: Waterdistilleerder
in goeie werkende toestand.
pogings om met ‘n hiper-gesonde lewenstyl wal te gooi teen wat besig was om te
gebeur, was ek kort-kort in een of ander gesondheidswinkel. So kruis my pad toe met die eienaar van een
so ‘n winkel wat beweer dat hy homself van MS genees het, en dat hy sy geheime
met my sal deel as ek ‘n afspraak met hom maak. Opgewonde maak ek ‘n afspraak en agter in sy kantoortjie vertel hy my
dit is die amalgaamstopsels in my tande wat hierdie probleme veroorsaak. Maar, gooi ek wal, ek het al vyf jaar gelede
die amalgaamstopsels met porseleinstopsels vervang. Nou maar dan moet dit my wortelkanaal
behandelings wat die probleem veroorsaak. Sy raat daarvoor is; ek moet Pretoria toe na ‘n
tandarts vriend wat onder narkose die sondige tande met wortelkanale en al
chirurgies sal verwyder. Met groot oë vra
ek of ek dan nou valstande sal moet kry? Nee, antwoord hy, valstande van enige aard is net so giftig soos
amalgaam en wortelkanaal behandelings. Vierhonderd rand later vlug ek daar uit met die belofte dat ek daaroor
sal dink. Gmff, hy ken my sleg! Ydele mens wat ek is kon ek my nie
vereenselwig met die prentjie van ‘n gebit met vele gapings nie!
Ek het ook die
organiese paadjie geloop en vroegdag opgestaan om vars produkte by plaasmarkte
te koop. Die liggaam kan blykbaar
homself genees as jy hom net van die regte bestanddele voorsien, dus het ek
myne die beste kans gegun deur hope organiese groentes en vrugte te versap, maar
ook dit het geen effek op my besonderse pestilensie gehad nie, maar al die
organiese afval het darem baie lekker kompos vir my tuin gemaak!
So met die tyd het
ek meer sinies geword oor wonderkure en agter gekom dat desperate mense maklik
die prooi van ander se geldmaakplanne word. ‘n Vriendin van my het altyd gesê; “wanneer mense regtig siek is, gaan
hulle na regte dokters”. Vir alle verdere voorstelle van wonderkure het ek dus
die volgende standaard antwoord geformuleer; is daar dubbel blinde toetse vir my siekte gedoen en waar kan
ek hierdie toets resultate te lese kry? Die mediese professie het al klaar ‘n aansienlike duik in ons bank
balans gemaak en om elke kuur daar buite persoonlik te toets sou net tot
Tot laas Vrydag
het ek rus en vrede gehad dat ek nog altyd my bes gedoen het om hierdie ding
met hand en tand (met al my tande nog in my mond!) te beveg. Toe stap iemand hier in op ‘n oomblik wat ek
besonder weerloos was en met plastiek skotteltjie binne maklike reik afstand
vir die 'nare' simptome van MSA gelê het. Sy vertel dat daar in die Huisgenoot ‘n artikel is oor ‘n man wat
homself genees het van motorneuronsiekte – dieselfde ene wat nou vir Joost van
der Westhuysen treiter en dat dit net ‘n kwessie is van “mind over matter” dan
is alles hankiedorie.
Saterdag stuur ek
vir Johnny kafee toe vir die Huisgenoot (ek sweer dis die eerste een in jare!)
en ‘n sjokolade (nee, ek gaan nie meineed pleeg nie, julle ken my te goed!). Hierdie artikel moet ek darem eerstehands
lees. Die pragtige foto van ‘n atleties
gespierde man met ‘n pienk-met-wit-kolle Speedo aan wat deur die branders
hardloop is treffend (jammer meisies, maar hy het sy vrou aan die hand), en die
enigste sigbare teken van sy siekte is ‘n minder gespierde linker arm. Hy berei hom tans voor om in die paralimpiese
spele te swem en hy het die siekte oorkom deur daaglikse meditasie en deur
bevestigingstegnieke toe te pas (hy sê oor en oor vir homself om gesond te
Ai tog, waar, hoe
en hoekom het ek en Joost en al die duisende ander pasiënte met neurologiese
siektes so jammerlik gefaal. Is ons koppe net nie sterk genoeg vir hierdie kwessie nie?
Maar wag ek het
dinge om te gaan doen, soos om kruisbeen te gaan sit en diep en aandagtig
myself te oortuig dat ek gesond sal word……
NS: Ek hoop dat 'n ondersoekende joernalis eendag behoorlike navorsing sal doen en ‘n goed gegronde artikel oor neurologiese siektes sal skryf. Posted by
MY HART PRAAT AFRIKAANS ( Nederlands, Frans, Maleis, Engels…)
In die vroeë oggendure hoor ek die Muezzin roep vanuit
die moskee ‘n paar blokke van ons huis. Dit laat my altyd met ‘n rustigheid oor die voorreg wat ons in hierdie
land het om enige godsdiens vrylik te beoefen. Hierdie moskee, die NG kerk en die Presbiteriaanse kerk is letterlik ‘n
klipgooi van mekaar geleë. ‘n Entjie see
se kant toe is ‘n Joodse moskee omskep in ‘n woonhuis vir iemand. Ek wonder waar aanbid die Jode nou?
Hoekom is die moskee hier in die middedorp, verweg van
die woonbuurt van die Moslems wat daar bid? Het hulle eens hier om die moskee gewoon? Hoeveel lief en leed lê opgesluit in die
geskiedenis van ons dorpie, die Strand?
Gister neem Johnny my skoenwinkel toe. Tevrede met my nuwe aankopie, vra ek hom om
my gunsteling gemaklike skoene, my “kaparangs” vir my aan te trek. Die vrou wat ons bedien kyk verwonderd op en
sê, “Haai mevrou, dis ‘n Maleise woord daardie!” Sy verduidelik dat ‘n kaparang
in soort aanglip sandaal met ‘n houtsool is en wonder hardop waar ek aan die
woord kom. “Seker by my ma gehoor?”
antwoord ek. Ek wonder waar het ek die
woord geleer? Weet ek al my hele lewe
lank van kaparangs? Hoeveel ander woorde
van ander tale is deur die geskiedenis van ons land onlosmaakbaar ingeweef in die kleurryke tapyt van my hart
se taal…en my kos, kultuur…my hele menswees.
HAT – Verklarende woordeboek van die Afrikaanse
taal; kaparang, (Jav) Slamse
skoeisel bestaande uit ‘n plank of blok, min of meer na die vorm van die voet
gesny, wat onder die voetsool kom en voorop ‘n regopstaande rolletjie het wat
tussen die eerste twee tone vasgeknyp word. Posted by
MET JOU AAN MY SY…..
Johnny beplan om ‘n paar dae weg te kom van werk en stres en ek moedig hom aan want ek besef dat my
daaglikse versorging op sig self ook by dra tot sy stres.
Maar hoe nou gemaak
met my wat net nie meer aan my eie genade oor gelaat kan word nie? Lilian help tot so 4 – 5 nm en dan klok sy
uit. Die versorger wat ons al gebruik
het, kan ek
net in klein dosisse hanteer. Hier teen
die derde aand is my verdraagsaamheid dun geskuur deur haar onophoudelike
gebrabbel oor haar ander pasiënte (saans is my uithou vermoëns al tot die
uiterste beproef deur rugpyn, deur gesitte boude en brandende voete van
My getroue vriendin
Susan se brawe offer om vir die hele week versorger te wees, word dus met groot
dankbaarheid en verligting deur Johnny en my aanvaar. Nou kan
hy met ‘n geruste hart ontspan in die wete dat hy my agterlaat in die
liefdevolle sorg van ‘n bekende. Maar ek
bespeur tog ‘n sweempie van vrees by my vriendin vir hierdie vreemde situasie
waar ek nou die pasiënt en sy die versorger is…
Die vrees is egter
blitsig uit die weg geruim deur Susan se plat op die aarde persoonlikheid, wat
haar by enige omstandighede, met vreugde en humor, kan laat aanpas.
aan die baie kuiers en vakansies saam met haar en Frans en hulle gesin en die
herhinneringe laat altyd ‘n glimlag op my gesig verskyn. Susan en die Albertyns sien altyd die snaakse
kant van enige situasie en ook die moeilike uitdagings word prontuit in die
gesig uit gelag! Al het die detail van
party vakansies al vervaag, onthou ek dat kuier saam met hulle altyd vol pret
was, en geleenthede om histeries te lag, volop. Haar kinders noem haar nie verniet “Monkey”
Hierdie wekie saam
met jou het ek weer ‘n paar lesse geleer uit die manier waarop jy dinge
doen. Ek het lank gedink oor watter
soort blom jy sal wees, maar jy, Susan, is soos ‘n bergstroom. Soos ‘n
bergstroom vloei jy met gemak om die rotse van die lewe, die sonskyn vasgevang
in jou kabbelende waters. Soet waters
wat almal verkwik wat daarvan drink.
Gou en gemaklik pas
jy aan by my roetine en draf dit met vreugde kaf en bederf my dat ek soos ‘n
koningin voel. Met humor word ek tot
‘queenie’ herdoop. Saans stap jy en
buurvrou met met die hondjies en kort voor lank kom Pat ook lag-lag terug en
het jy suutjies ook in haar hart ingekruip!
Op die vooraand van
jou vertrek kook jy vir oulaas ietsie vir ons en toe ek vra watter musiek moet
ek speel, antwoord jy, “iets jollie”! Ek
soek die ipod deur verby Mozart en Rachmaninoff, Ella Fitzgerald en briek by
Elvis. Maar ek sien jy is nog nie
heeltemal tevrede nie en gaan koop gou aanlyn Les Javan se “Met jou aan my sy”, die liedjie wat ons al heel week
luister. Met die wonderwerke van
tegnologie is dit woepswaps op my ipod. Spontaan begin jy in die kombuis skappiedôl, riel en namastap en wonder
hardop of daar nie êrens in jou genetiese verlede dalk ‘n boesman of ‘n nama
was nie, want hierdie musiek praat met jou lyf!
My aardse en
praktiese maatjie laat my agter met ‘n stoep vol blomplante, ‘n veiliger manier
om van die rystoel in die lelike lazyboy te kom, die halwe bottels
versandsuikerde heuning saam gesmelt in een pot en my nuwe broeke se some almal
afgesteek en saam met jou huis toe om gesoom te word.
Die laaste oggend
saam met jou is ek vol gemengde gevoelens; baie bly dat my bokkie op pad terug is, maar weemoedig om van jou
afskeid te neem na ‘n week van vreugdevolle saam wees waar onnodige woorde
Ons drink ‘n koppie
tee, speel ons jollie liedjie en jy skappiedôl vir oulaas deur die kombuis…
En ek sien die
vreugde is in jou, kom maklik uit jou en versprei na die mense om jou. Ek gaan daai vreugde in my soek en dan gaan
ek onbevange skappiedôl op ons jollie deuntjie!
Les Javan; "Met jou aan my sy...
GEVONNIS; R6000 OF 6KG!
Gister het ek my
tromp op vasgeloop in hierdie vonnis van die arbeidsterapeut, haar blou
oë genadeloos en stip op my gerig. Jy het oortree en jy gaan betaal
sussie! Ag, en ek het gedink dis die een
ou sondetjie waarvoor ek noooooit uitgevang sal word nie. Maar helaas, susters in die ‘vetdrukking’,
“the mighty has fallen” en ek doen hiermee nederig aansoek om toelating tot die
“weight watchers” klub!
Ek hoop dis ‘n
verbruikers vriendelike klub hierdie, want vir die afgelope paar jaar was ek ‘n
eensame uitgeworpene wat in die buitekringe beweeg het saam met diegene wat
geweeg-en-te-lig bevind is vir lidmaatskap. Moes ek vele vrae verduur soos “hoekom is jy so maer”, of “moet jy so
maer wees”. Maar die toppunt van nydigheid
is sekerlik vasgevang deur die vrou in die gym wat, nadat ek haar vertel het
dat ons met vakansie was, met ‘n op en af veeg van haar oë oor my lyf gesê het,
“and wasn’t there any food”?!!
Moet nou nie dink
ek hoor nie daardie onderdrukte laggies agter julle hande nie! Ek, die voormalige, hiperaktiewe profeet van
‘n gesonde leefstyl, met “Eet vir volgehoue energie” onder die een blad en
“Patrick Holford” onder die ander blad, het die gesonde pad byster geraak en
verdwaal in vele paadjies geplavei met Lindt sjokolade en vele
koffiewinkeltjies propvol hoëvet, lae vesel versnaperings.
toe die MSA vonnis gevel is, kon ek beswaarlik ‘n bord kos in die oë kyk sonder
om naar te word, dus was dit ‘n groot skok om nou een jaar later gevonnis te
word vir ooreet. Tussen toe en nou het
almal vir my allerhande lekker goedjies aangedra om my weer aan die eet te kry,
maar hulle het vergeet om te sê dat ek moet briek aandraai.
Maar al maak ek nou
al my medepligtiges bekend, moet ek eerlik erken, ek het alles wat hulle
aangedra het vrywillig verorber! Wanneer
Johnny saans ingeloop het met die sakkie inkopies, was ek en die honde ewe
nuuskierig en ewe bly oor die inhoud van daardie sakkie (en hulle is nou ook
vet) (lelike, bar, drieletter woord daai!). Hier is voorraad opgebou in die eetkamerlaaitjie wat skrik vir niks en
dan is daar nog my geheime voorraad in my bedkassie se laai ook.
Ek kan ook verskeie van my
medikasies beskuldig dat hulle bygedra het tot hierdie dilemma. Ek kan ook die dokter wat gesê het ek moet
soggens ‘n pakkie chips eet om my lae bloeddruk op te stoot, hierby insleep,
maar ek moes geweet het wat die gevolge gaan wees( het mos ‘n boekrak vol
gesondheidsbybels wat ek gelees het). Toe ek al hoe minder beweeg het, moes ek mos geweet het dat ‘n motor wat
stilstaan nie so baie brandstof gebruik nie. Maar ek het bly dink dat ek nog daardie hoëverrigting sportmotortjie het
en dan gooi ek die tenk vol met hoë oktaan brandstof.
Weet julle dat ‘n
sweetpakbroek soos ‘n babygrow is? Hierdie broeke wat ek aan die begin van die
winter gekoop het, pas nog lekker gemaklik en flous jou om te dink dat alles
nog reg is. Die stukkende skaal het ons
in Januarie uitgegooi en toe soos volstruise met ons koppe in die sand, gemaak
asof ons nie sien dat die rolletjies groei nie. Die mense het mos gesê dat ek te maer is, het ek my self getroos.
Johnny gaan vir ‘n
cholesterol toets en die rooi liggies begin flikker toe die medikasie opgestoot
word van 40mg na 80mg. Toe kom die nuwe
skaal en ek begin wonder of die vetjies nie te veel raak nie. Dis my seer rug wat die boodskap uiteindelik
laat registreer. Ek is met die seer rug
na die fisioterapeut, wat tot die gevolgtrekking gekom het dat ek skeef sit en
dit veroorsaak die rugpyn.
is ek toe na die arbeidsterapeut om die skewe sittery aan te spreek en toe kom
die vraag, “Het jy gewig aangesit"? Ek beken met 'n skaam kopknikkie. "Hoeveel"? My brein maak 'n paar vinnige somme en ek trek
2kg af van die 6kg, want julle het mos gesê ek was te maer. Maar sy kyk vir my aan met die oë van ‘n vrou
wat vrouens ken wat lieg oor hulle ouderdom en gewig en toe volg die vonnis,
“Sonja jy het te vet geword vir jou rystoel se kussing, dus bied die kussing
nie die nodige ondersteuning vir jou rug nie”! Prys van ‘n nuwe kussing
R6000 (nee die mediese fonds gaan nie 11 maande later weer betaal nie vir ‘n
nuwe kussing nie), of verloor die 6kg sodat daardie boude weer netjies in die
kussing se holtetjie pas! Ouch!
The prayer of St. FrancisLord, make me an instrument of your peace, Where there is hatred, let me sow love;where there is injury, pardon;where there is doubt, faith;where there is despair, hope;where there is darkness, light;where there is sadness, joy;O Divine Master, grant that I may not so much seek to be consoled as to console; to be understood as to understand; to be loved as to love.For it is in giving that we receive; it is in pardoning that we are pardoned; and it is in dying that we are born to eternal life.
All photo's copyright to Sonja. Simple template. Powered by Blogger.